**Előterjesztés a Bartakovics Béla Közösségi Ház működtetésére kötendő üzemeltetési megállapodásról 2025.évre**

**Tisztelt Közgyűlés!**

Az Egri Főegyházmegye tulajdonában és az Érseki Vagyonkezelő Központ vagyonkezelésében lévő Bartakovics Béla Közösségi Házat (ingatlan hrsz.: 5084, alapterülete: 1320 m2, címe: 3300 Eger, Knézich Károly u. 8.) a tulajdonossal folytatott egyeztetéseket követően Eger Megyei Jogú Város Önkormányzata a 347/2019. (IX.26.) számú közgyűlési határozata alapján 2019. október 1-jétől határozatlan időre bérbe vette, és egyúttal üzemeltetési megállapodást kötött az Egri Kulturális és Művészeti Központtal.

Ezen megállapodást szeretné ismételten megkötni a Bartakovics Béla Közösségi Ház működtetésére a fenntartó Eger Megyei Jogú Város Önkormányzata és intézménye, az Egri Kulturális és Művészeti Központ 2025. január 1. – december 31. közötti időtartamra.

Az Üzemeltetési megállapodás tervezetét az előterjesztés melléklete tartalmazza.

Kérem a Tisztelt Közgyűlést, hogy a határozati javaslatot elfogadni szíveskedjen.

Eger, 2025. január 16.

Dr. Barta Viktor

jegyző

**Határozati javaslat:**

Eger Megyei Jogú Város Önkormányzatának Közgyűlése jóváhagyja az Eger Megyei Jogú Város Önkormányzata és az Egri Kulturális és Művészeti Központ között 2025. január 1. - december 31. közötti időszakra a Bartakovics Béla Közösségi Ház üzemeltetése tárgyában kötendő Üzemeltetési megállapodást. A Közgyűlés felhatalmazza a polgármestert és az intézmény igazgatóját az Üzemeltetési megállapodás aláírására.

**Felelős:**  Vágner Ákos polgármester

Dr. Barta Viktor jegyző megbízásából

Dr. Kormos Ádám Kabinet Iroda irodavezető

Vincze Adrienn Gazdasági Iroda irodavezető

Pataki Zsuzsanna Egri Kulturális és Művészeti Központ igazgatója

**Határidő:** 2025. február 7.